钦定古今图书集成/明伦汇编/官常典/第311卷 > 范敏
## 钦定古今图书集成/明伦汇编/官常典/第311卷 > 范敏

按《明外史杨思义传》：“范敏，阌乡人。洪武八年，举秀才，
擢户部郎中。十三年，命署尚书事，未几，即授试尚书。
荐耆儒王本等，皆拜四辅官。帝以徭役不均，命编造
黄册。敏议百一十户为里，丁多者十人为里长，鸠一
里之事，以供岁役，十年一周。馀百户为十甲，后遂仍
其制不废。敏寻罢官。”